Ehdotus: neuvoston säädös siviili- tai kauppaoikeudellisten päätösten oikeudellista toimivaltaa, tunnustamista ja täytäntöönpanoa Euroopan unionin jäsenvaltioissa koskevasta yleissopimuksesta /* KOM/97/0609 lopull. - CNS 97/0339 */



Virallinen lehti nro C 033 , 31/01/1998 s. 0020



Ehdotus neuvoston säädökseksi siviili- tai kauppaoikeudellisten päätösten oikeudellista toimivaltaa, tunnustamista ja täytäntöönpanoa Euroopan unionin jäsenvaltioissa koskevasta yleisopimuksesta (98/C 33/05) KOM(97) 609 lopull. - 97/0339(CNS) (Komission esittämä 22 päivänä joulukuuta 1997) EUROOPAN UNIONIN NEUVOSTO, joka OTTAA HUOMIOON Euroopan unionista tehdyn sopimuksen ja erityisesti sen K.3 artiklan 2 kohdan c alakohdan, OTTAA HUOMIOON komission ehdotuksen, OTTAA HUOMIOON Euroopan parlamentin lausunnon, KATSOO, että Euroopan unionin tavoitteiden saavuttamiseksi jäsenvaltiot katsovat, että yhteistyö siviili- ja kauppaoikeudellisten päätösten toimivallan, tunnustamisen ja täytäntöönpanon alalla on yhteistä etua koskeva asia, joka kuuluu perustamissopimuksen VI osastolla käyttöön otetun yksityisoikeuden alan oikeudellisen yhteistyön piiriin, ja PÄÄTETTYÄÄN laatia yleissopimuksen ja sen tulkitsemista koskevan pöytäkirjan, joiden tekstit ovat tämän säädöksen liitteenä ja jotka jäsenvaltioiden hallitusten edustajat ovat allekirjoittaneet tänä päivänä, SUOSITTAA jäsenvaltioille tämän yleissopimuksen hyväksymistä valtiosääntöjensä mukaisesti. EUROOPAN UNIONISTA TEHDYN SOPIMUKSEN KORKEAT SOPIMUSPUOLET, jotka VIITTAAVAT . . . annettuun neuvoston säädökseen, HALUAVAT edistää ja nopeuttaa siviili- tai kauppaoikeudellisten päätösten vapaata liikkuvuutta Euroopan unionin jäsenvaltioissa ja yksinkertaistaa tätä varten oikeudellisten päätösten tunnustamiseen ja väliaikaiseen täytäntöönpanoon liittyviä muodollisuuksia, HALUAVAT vahvistaa Euroopan unionin jäsenvaltioihin sijoittautuneiden henkilöiden oikeusturvaa, KATSOVAT, että Euroopan unionista tehdyn sopimuksen K.3 artiklan 2 kohdan c alakohdan nojalla mainitun perustamissopimuksen K.3 artiklan mukaisesti tehdyissä yleissopimuksissa voidaan määrätä, että Euroopan yhteisöjen tuomioistuimella on toimivalta tulkita yleissopimusten määräyksiä sellaisten yksityiskohtaisten sääntöjen mukaisesti, jotka kyseiset valtiot voivat täsmentää yleissopimuksissa, OVAT SOPINEET SEURAAVISTA MÄÄRÄYKSISTÄ: I OSASTO - SOVELTAMISALA 1 artikla (Ei muutoksia (1)) II OSASTO - TOIMIVALTA 1 jakso Yleiset määräykset 2 artikla 1. Kanne sitä vastaan, jonka tavanomainen asuinpaikka on jossakin sopimusvaltiossa, nostetaan hänen kansalaisuudestaan riippumatta tuon valtion tuomioistuimissa, jollei tämän yleissopimuksen määräyksistä muuta johdu. Henkilöön, joka ei ole sen valtion kansalainen, jossa hänellä on tavanomainen asuinpaikka, sovelletaan samoja tuomioistuimen toimivaltaa koskevia säännöksiä ja määräyksiä kuin tuon valtion omiin kansalaisiin. 2. Tätä sopimusta sovellettaessa yhtiöiden ja muiden oikeushenkilöiden hallinnollinen päätoimipaikka tai sen puuttuessa niiden sääntömääräinen toimipaikka vastaa luonnollisten henkilöiden tavanomaista asuinpaikkaa. 3 artikla Sellaista henkilöä vastaan, jolla on tavanomainen asuinpaikka sopimusvaltiossa, voidaan nostaa kanne toisen sopimusvaltion tuomioistuimessa ainoastaan tämän osaston 2-6 a jakson määräysten nojalla. Erityisesti seuraavia säännöksiä ei voida soveltaa näitä vastaan: (Ei muutoksia) 4 artikla Jos vastaajan tavanomainen asuinpaikka ei ole sopimusvaltiossa, tuomioistuimen toimivalta määräytyy kussakin sopimusvaltiossa sen oman lain mukaan, jollei 16, 17 ja 18 artiklan määräyksistä muuta johdu. Tällaista vastaajaa vastaan voi kansalaisuudestaan riippumatta jokainen, jolla on kotipaikka jossakin sopimusvaltiossa, samalla tavoin kuin tuon valtion omat kansalaiset, vedota siinä sopimusvaltiossa voimassa oleviin tuomioistuimen toimivaltaa koskeviin säännöksiin sekä erityisesti 3 artiklan 2 kappaleessa mainittuihin säännöksiin. 2 jakso Erityinen toimivalta 5 artikla Sellaista henkilöä vastaan, jolla on tavanomainen asuinpaikka sopimusvaltiossa, voidaan nostaa kanne toisessa sopimusvaltiossa: 1. omaisuuden myynnistä tehtyä sopimusta koskevassa asiassa sen paikkakunnan tuomioistuimessa, jossa kanteen perusteena oleva luovutus on toteutettu tai toteutettava, jollei omaisuutta ole luovutettu tai luovuteta eri paikkakunnilla, 2. elatusapua koskevassa asiassa sen paikkakunnan tuomioistuimessa, jossa elatusapuun oikeutetulla on kotipaikka tai asuinpaikka tai, jos asia liittyy jonkun oikeudellista asemaa koskevaan asiaan, siinä tuomioistuimessa, joka oman lakinsa mukaan on toimivaltainen tuossa asiassa (2), jollei toimivalta perustu ainoastaan toisen asianosaisen kansalaisuuteen, 3. sopimukseen perustumatonta vahingonkorvausta koskevassa asiassa sen paikkakunnan tuomioistuimessa, missä vahingon aiheuttanut tosiseikka on tapahtunut, tai sen paikan tuomioistuimessa, jossa vahinko (tai osa vahingosta) on tapahtunut, 4. rikokseen perustuvaa yksityisoikeudellista korvaus- tai hyvitysvaatimusta koskevassa asiassa siinä tuomioistuimessa, jossa rikosasia on vireillä, siltä osin kuin tuomioistuin oman lakinsa mukaan on toimivaltainen tutkimaan yksityisoikeudellisia vaatimuksia, 5. sivuliikkeen, agentuurin tai muun toimipaikan toimintaa koskevassa asiassa sen paikkakunnan tuomioistuimessa, jossa toimipaikka sijaitsee, 6. jos hän on joko suoraan lain nojalla taikka kirjallisella tai kirjallisesti vahvistetulla suullisella oikeustoimella muodostetun trustin perustaja, trustee tai trustin edunsaaja, sen sopimusvaltion tuomioistuimessa, missä trustin kotipaikka on, 7. laivalastin tai rahdin pelastamisesta aiheutuvan pelastuspalkkion maksamista koskevassa asiassa sen paikkakunnan tuomioistuimessa, missä kyseessä oleva lasti tai rahti a) on asetettu takavarikkoon tai on muun siihen rinnastettavan turvaamistoimen kohteena sellaisen maksun turvaamiseksi tai b) olisi voitu asettaa takavarikkoon tai siihen olisi voitu kohdistaa muu siihen rinnastettava turvaamistoimi, mutta takuu tai muu vakuus on asetettu, ja jos väitetään, että vastaajalla on jokin oikeus lastiin tai rahtiin taikka oli sellainen oikeus silloin, kun pelastustoimenpide tapahtui. 5 a artikla 1. Yksityishenkilön työsopimuksen osalta vastaajaa, jonka tavanomainen asuinpaikka on sopimuspuolena olevan valtion alueella, vastaan voidaan nostaa kanne toisessa sopimusjäsenvaltiossa sen paikkakunnan tuomioistuimessa, jossa työntekijä tavallisesti työskentelee. Jos työntekijä ei tavallisesti työskentele samassa maassa, työnantajaa vastaan voidaan nostaa kanne myös sen paikkakunnan tuomioistuimessa, jossa työntekijän työhön ottanut laitos sijaitsee. 2. Kahden asianosaisen välillä tehdyt tuomioistuimen toimivaltaa koskevat sopimukset ovat päteviä ainoastaan, jos ne on tehty riidan syntymisen jälkeen tai työntekijä vetoaa siihen nostaakseen kanteen muussa kuin vastaajan tavanomaisen asuinpaikan tuomioistuimessa tai 1 kohdassa tarkoitetussa tuomioistuimessa. 6 artikla Sitä vastaan, jonka tavanomainen asuinpaikka on sopimusvaltiossa, voidaan nostaa kanne toisessa sopimusvaltiossa: 1. jos asiassa on useampia vastaajia, siinä tuomioistuimessa, jonka alueella jollakin vastaajista on tavanomainen asuinpaikka, jollei kannetta ole nostettu vain muiden vastaajien haastamiseksi heidän tuomioistuimensa ulkopuolella. Edellä 1 alakohtaa ei sovelleta vastaajaan, joka on tehnyt kantajan kanssa tuomioistuimen toimivaltaa koskevan sopimuksen 17 artiklassa asetettujen edellytysten mukaisesti, 2. jos kanne koskee takautumisvaatimusta tai siihen rinnastettavaa vaatimusta, siinä tuomioistuimessa, jossa alkuperäinen kanne on vireillä, jollei alkuperäistä kannetta ole nostettu ainoastaan sen vuoksi, että kanne häntä vastaan saataisiin tutkituksi muussa tuomioistuimessa kuin siinä, joka muutoin olisi ollut toimivaltainen tutkimaan häntä vastaan nostetun kanteen, 3. jos kysymyksessä on vastakanne, joka perustuu samaan sopimukseen tai seikkaan kuin pääkanne, siinä tuomioistuimessa, jossa pääkanne on vireillä, 4. jos asia koskee sopimusta ja kanne voidaan yhdistää samaa vastaajaa vastaan nostettuun kanteeseen, joka koskee esineoikeutta kiinteään omaisuuteen, sen sopimusvaltion tuomioistuimessa, jossa kiinteistö sijaitsee. 6 a artikla (Ei muutoksia) 3 jakso Toimivalta vakuutusasioissa 7 artikla (Ei muutoksia) 8 artikla Kanne vakuutuksenantajaa vastaan, jonka tavaomainen asuinpaikka on sopimusvaltiossa, voidaan nostaa: 1. muussa sopimusvaltiossa sen paikkakunnan tuomioistuimessa, jossa vakuutuksenottajalla on tavanomainen asuinpaikka tai 2. jos on kysymys rinnakkaisvakuutuksen antajasta, siinä sopimusvaltion tuomioistuimessa, jossa kanne on nostettu johtavaa vakuutuksenantajaa vastaan. Vakuutuksenantajalla, jolla ei ole sopimusvaltiossa tavanomaista asuinpaikkaa mutta jolla on sellaisessa valtiossa sivuliike, agentuuri tai muu toimipaikka, katsotaan tämän toiminnasta aiheutuvien riitojen osalta olevan kotipaikka tuossa valtiossa. 9 artikla Asiassa, joka koskee vastuuvakuutusta tai kiinteää omaisuutta koskevaa vakuutusta, kanne vakuutuksenantajaa vastaan voidaan lisäksi nostaa sen paikkakunnan tuomioistuimessa, jossa vahingon aiheuttanut tosiseikka sattui, tai sen paikkakunnan tuomioistuimessa, jossa vahinko tai osa vahinkoa on tapahtunut. Sama koskee tapauksia, joissa samalla vakuutussopimuksella on vakuutettu sekä kiinteätä että irtainta omaisuutta ja sama tapahtuma on aiheuttanut vahinkoa kummallekin. 10 artikla (Ei muutoksia) 11 artikla Jollei 10 artiklan 3 kappaleen määräyksistä muuta johdu, vakuutuksenantaja saa nostaa kanteen vain sen sopimusvaltion tuomioistuimissa, jonka alueella vastaajalla on tavanomainen asuinpaikka, riippumatta siitä, onko vastaaja vakuutuksenottaja, vakuutettu vai edunsaaja. Tämän jakson määräykset eivät vaikuta oikeuteen nostaa vastakanne siinä tuomioistuimessa, jossa pääkanne on tämän jakson määräysten mukaisesti vireillä. 12 artikla Tämän jakson määräyksistä voidaan sopimuksin poiketa ainoastaan, jos (1-2 alakohta: ei muutoksia) 3. sopimuksen ovat keskenään tehneet vakuutuksenottaja ja vakuutuksenantaja, joilla vakuutussopimusta tehtäessä oli tavanomainen asuinpaikka samassa sopimusvaltiossa, ja sopimuksessa on sovittu tuon valtion tuomioistuinten toimivallasta myös sen tapauksen varalta, että vahinko on sattunut ulkomailla, jollei sellainen sopimus ole tuon valtion lain mukaan kielletty, tai 4. sopimus on tehty sellaisen vakuutuksenottajan kanssa, jolla ei ole tavanomaista asuinpaikkaa missään sopimusvaltiossa, paitsi milloin vakuutus on pakollinen tai koskee sopimusvaltiossa olevaa kiinteää omaisuutta, tai 5. (ei muutoksia) 12 a artikla Edellä 12 artiklan 5 alakohdassa tarkoitetut riskit ovat seuraavat: (1-4 alakohta: ei muutoksia) 5. Neuvoston direktiivin 88/357/ETY 5 artiklassa tarkoitetut suuret riskit. 4 jakso Toimivalta kuluttajansuojaa koskevissa riita-asioissa 13 artikla Kun asia koskee jonkun sellaista tarkoitusta varten tekemää sopimusta, jota ei voi pitää hänen ammattiinsa tai elinkeinotoimintaansa liittyvänä, jäljempänä "kuluttaja", määräytyy tuomioistuimen toimivalta tämän jakson määräysten mukaisesti, jollei 4 artiklan ja 5 artiklan 5 kohdan määräyksistä muuta johdu, jos asia koskee: 1. irtaimen kauppaa ja hinta on suoritettava maksuerissä, tai lainaa, joka on maksettava takaisin erissä, tai muuta luottokauppaa, johon sovelletaan neuvoston direktiiviä 87/102/ETY, 2. muita sopimuksia, jotka tarkoittavat irtaimen tavaran tai palvelun toimittamista, jos a) sopimusta on edeltänyt erityinen tarjous tai ilmoittelu siinä valtiossa, jossa kuluttajalla on tavanomainen asuinpaikka, ja b) jos kuluttajan sopimuskumppani tai tämän edustaja on vastaanottanut kuluttajan tilauksen siinä maassa, jossa hänellä on tavanomainen asuinpaikka, tai c) jos kuluttaja on siirtynyt valtiosta, jossa hänellä on tavanomainen asuinpaikka, toiseen sopimusvaltioon ja on tehnyt siellä tilauksen, sillä edellytyksellä että matka on järjestetty kuluttajan kannustamiseksi tekemään tavaroiden ostoa koskeva sopimus. Edellä ensimmäisen kohdan 2 alakohdassa mainittuja määräyksiä sovelletaan myös sopimuksiin, jotka koskevat kiinteän omaisuuden osa-aikaisen käyttöoikeuden saamista. Jos kuluttajan sopimuskumppanin tavanomainen asuinpaikka ei ole sopimusvaltiossa, mutta hänellä on sellaisessa valtiossa sivuliike, agentuuri tai muu toimipaikka, katsotaan hänellä sivuliikkeen, agentuurin tai muun toimipaikan toiminnasta aiheutuvien riitojen osalta olevan tavanomainen asuinpaikka tuossa valtiossa. 14 artikla Kuluttaja voi nostaa kanteen toista sopimuspuolta vastaan joko sen sopimusvaltion tuomioistuimissa, missä tällä on tavanomainen asuinpaikka, tai sen sopimusvaltion tuomioistuimissa, missä kuluttajalla itsellään on tavanomainen asuinpaikka. Toinen sopimuspuoli voi nostaa kanteen kuluttajaa vastaan ainoastaan sen sopimusvaltion tuomioistuimissa, missä kuluttajalla on tavanomainen asuinpaikka. Tämän artiklan määräykset eivät vaikuta oikeuteen esittää vastavaatimuksia siinä tuomioistuimessa, jossa pääkanne tämän jakson määräysten mukaisesti on vireillä. 15 artikla Tämän jakson määräyksistä voidaan sopimuksin poiketa ainoastaan, jos: 1. sopimus on tehty riidan syntymisen jälkeen, tai 2. sopimus antaa kuluttajalle oikeuden nostaa kanteen muissa kuin tässä jaksossa tarkoitetuissa tuomioistuimissa, tai 3. kuluttajalla ja hänen sopimuskumppanillaan sopimuksen tekoaikana oli tavanomainen asuinpaikka samassa sopimusvaltiossa ja sopimuksessa on sovittu, että tuon valtion tuomioistuimet ovat toimivaltaisia, jollei sellainen sopimus sanotun valtion lain mukaan ole kielletty. 5 jakso Yksinomainen toimivalta 16 artikla Seuraavilla tuomioistuimilla on yksinomainen toimivalta: 1) a) (alakohta: ei muutoksia) b) kuitenkin asiassa, joka koskee kiinteän omaisuuden vuokraamista tilapäiseen yksityiskäyttöön enintään kuudeksi peräkkäiseksi kuukaudeksi, toimivalta on myös sen sopimusvaltion tuomioistuimilla, jossa vastaajalla on tavanomainen asuinpaikka edellyttäen, että omistaja ja vuokralainen ovat luonnollisia henkilöitä ja että heillä on tavanomainen asuinpaikka samassa sopimusvaltiossa, 2) asiassa, joka koskee yhtiön tai muun oikeushenkilön pätevyyttä, mitättömyyttä tai purkamista, taikka sen toimielinten päätöksiä, sen sopimusvaltion tuomioistuimilla, jossa yhtiöllä tai oikeushenkilöllä on sääntömääräinen toimipaikka, (3-5 kohta: ei muutoksia) 6 jakso Tuomioistumen toimivaltaa koskeva sopimus 17 artikla Jos asianosaiset, joista ainakin yhdellä on kotipaikka jossakin sopimusvaltiossa, ovat sopineet, että jonkin sopimusvaltion tuomioistuimen tai tuomioistuinten on ratkaistava jo syntynyt riita tai tietystä oikeussuhteesta syntyvät vastaiset riidat, ovat ainoastaan tuo tuomioistuin tai tuon valtion tuomioistuimet toimivaltaisia ratkaisemaan asian. Tällainen tuomioistuimen toimivaltaa koskeva sopimus on tehtävä: (kohdan loppuosa: ei muutoksia). Jos kummankin tuollaisen sopimuksen tehneen asianosaisen tavanomainen asuinpaikka ei ole missään sopimusvaltiossa, toisten sopimusvaltioiden tuomioistuimet eivät ole toimivaltaisia tutkimaan asiaa, jolleivät sopimuksen mukaan toimivaltainen tuomioistuin tai toimivaltaiset tuomioistuimet ole katsoneet, ettei sillä tai niillä ole toimivaltaa asiassa. (Artiklan loppuosa: ei muutoksia, lukuunottamatta viimeistä kohtaa, joka poistetaan.) 18 artikla Sen toimivallan lisäksi, joka sopimusvaltion tuomioistuimella on tämän sopimuksen muiden määräysten nojalla, tuomioistuin on toimivaltainen, jos vastaaja vastaa siinä ja toteuttaa siinä vapaaehtoisesti prosessitoimet, lukuun ottamatta toimia, joiden tarkoituksena on suoraan tai välillisesti, liitännäisesti tai toissijaisesti, kiistää kyseisen tuomioistuimen toimivalta. Tuomioistuimen toimivallan kiistämistä koskevista muotoseikoista tai keinoista annetuilla kansallisilla säännöksillä ei missään tapauksessa saa estää vastaajaa ilmaisemasta selkeästi tahtoaan kiistää kyseisen tuomioistuimen toimivalta. Ensimmäistä kohtaa ei kuitenkaan sovelleta, jos toinen tuomioistuin 16 artiklan mukaan on yksinomaisesti toimivaltainen. 6 a jakso Väliaikaisia toimenpiteitä ja turvaamistoimenpiteitä koskeva toimivalta 18 a artikla 1. Jos sopimusvaltion lainsäädännössä määrätyt väliaikaiset toimet tai turvaamistoimenpiteet on pantava täytäntöön kyseisen valtion alueella, niitä voidaan pyytää tässä valtiossa riippumatta siitä, missä niiden vaikutukset esiintyvät, vaikka tämän yleissopimuksen perusteella toisen sopimuspuolena olevan valtion tuomioistuin olisi toimivaltainen ratkaisemaan pääasian. 2. Tässä yleissopimuksessa väliaikaisilla toimenpiteillä ja turvaamistoimenpiteillä tarkoitetaan kiireellisiä toimenpiteitä, joiden tarkoituksena on riita-asian tutkiminen, todisteiden tai omaisuuden säilyttämisen takaaminen päätöstä tai pakkotäytäntöönpanoa varten sekä tosiasiallisen tai oikeudellisen tilanteen säilyttäminen tai ratkaiseminen niiden oikeuksien takaamiseksi, joiden tunnustamista pääasiaa käsittelevä tuomioistuin pyytää tai saattaa pyytää. 7 jakso Tuomioistuimen toimivallan ja asian tutkimisen edellytysten tarkistaminen 19 artikla (Ei muutoksia) 20 artikla Jos kanne nostetaan sopimusvaltiossa sellaista vastaajaa vastaan, jolla on kotipaikka toisessa sopimusvaltiossa, ja jos vastaaja ei vastaa, tuomioistuimen on omasta aloitteestaan jätettävä asia tutkimatta, jollei se ole toimivaltainen tämän yleissopimuksen määräysten mukaan. (Ei muutoksia) Toisen kohdan määräyksiä sovelletaan siihen asti, kunnes oikeudenkäynti- ja muiden asiakirjojen ilmoittamisesta ja tiedoksiannosta Euroopan unionin jäsenvaltioissa siviili- ja kauppaoikeudellisessa asioissa tehdyn yleissopimuksen 9 artiklan määräykset tulevat niiden osalta voimaan. 8 jakso Vireilläolo ja samassa yhteydessä käsiteltävät kanteet 21 artikla Jos eri sopimusvaltioiden tuomioistuimissa nostetaan samojen asianosaisten välillä samaa asiaa koskevia kanteita, muiden tuomioistuinten kuin sen, jossa kanne on ensin nostettu on omasta aloitteestaan keskeytettävä asian käsittely, kunnes on ratkaistu, että tuomioistuin, jossa kanne on ensin nostettu, on toimivaltainen. Kun on ratkaistu, että se tuomioistuin, jossa kanne on ensin nostettu, on toimivaltainen, tulee muiden tuomioistuinten tuon tuomioistuimen toimivallan vuoksi jättää asia tutkimatta. Tämän yleissopimuksen mukaan asia on saatettu tuomioistuimen käsiteltäväksi silloin, kun kanne on jätetty tähän tuomioistuimeen, ja haastehakemus tai vastaava asiakirja on annettu tiedoksi tai siitä on ilmoitettu vastaajalle 20 artiklan toisen tai kolmannen kohdan mukaisesti. 22 artikla Jos toisiinsa liittyvät kanteet ovat vireillä eri sopimusvaltioiden tuomioistuimissa, tuomioistuin, jossa kanne on myöhemmin nostettu, voi keskeyttää asian käsittelyn. Tuomioistuin, jossa kanne on nostettu myöhemmin, voi asianosaisen pyynnöstä myös jättää asian tutkimatta edellyttäen, että molemmat kanteet ovat vireillä saman asteen tuomioistuimissa, että se tuomioistuin, jossa kanne on ensin nostettu, on toimivaltainen tutkimaan molemmat kanteet, ja että toisiinsa liittyvien kanteiden käsittelyn yhdistäminen on sanotun tuomioistuimen lain mukaan sallittua. Tätä artiklaa sovellettaessa katsotaan kanteiden liittyvän toisiinsa silloin, kun niiden välillä on niin läheinen yhteys, että kanteiden käsitteleminen ja ratkaiseminen yhdessä näyttää tarpeelliselta, jotta vältetään se, että kanteiden käsitteleminen eri oikeudenkäynneissä johtaisi ristiriitaisiin tuomioihin. 23 artikla (1 kohta: ei muutoksia) 2. Jos vain sillä tuomioistuimella, jossa kanne on myöhemmin nostettu, on yksinomainen toimivalta, ei sen tarvitse lykätä tuomion antamista siihen asti, kunnes se tuomioistuin, jossa kanne on ensin nostettu, on päättänyt toimivallastaan. 9 jakso Väliaikaiset toimenpiteet ja turvaamistoimet 24 artikla Poistettu. III OSASTO - TUNNUSTAMINEN JA TÄYTÄNTÖÖNPANO 25 artikla (Ei muutoksia) 1 jakso Tunnustaminen 26 artikla (Ei muutoksia) 27 artikla Vaikka päätökset eivät ole täytäntöönpanokelpoisia tai niitä ei vielä ole julistettu 31 artiklan mukaisesti täytäntöönpanokelpoisiksi siinä valtiossa, jossa täytäntöönpanoa pyydetään, sopimuspuolena olevassa valtiossa tehdyillä päätöksillä vahvistetaan annettujen tuomioiden osalta sellaisen velan olemassaolo, jonka perusteella voidaan määrätä väliaikaisista toimenpiteistä ja tuvaamistoimenpiteistä sen valtion lainsäädännön mukaisesti, jossa täytäntöönpanoa pyydetään. 28 artikla Poistettu. 29 artikla Poistettu. 30 artikla (Ei muutoksia) 2 jakso Täytäntöönpano 31 artikla Sopimusvaltiossa annetulla tuomiolla, joka siinä valtiossa on täytäntöönpanokelpoinen, on toisessa sopimusvaltiossa tämän valtion lainsäädännön täytäntöönpanokelpoisia tuomioita koskevat vaikutukset, kun tuomio asiaan osallisen hakemuksesta on siellä julistettu täytäntöönpanokelpoiseksi. Yhdistyneessä kuningaskunnassa on kuitenkin sellaiset tuomiot pantava täytäntöön Englannissa ja Walesissa, Skotlannissa tai Pohjois-Irlannissa, jotka asiaan osallisen pyynnöstä on rekisteröity täytäntöönpanoa varten asianomaisessa Yhdistyneen kuningaskunnan osassa. 32 artikla 1. Täytäntöönpanoa koskevan pyynnön ottaa vastaan: 2. Sopimuspuolena olevissa valtioissa, joissa on määrätty useita tuomioistuimia tai viranomaisia, alueellisesti toimivaltainen tuomioistuin tai viranomainen on se, jonka alueella sillä henkilöllä on tavanomainen asuinpaikka, jota vastaan täytäntöönpanoa pyydetään. Jos tällä ei ole tavanomaista asuinpaikkaa täytäntöönpanovaltiossa, se tuomioistuin on toimivaltainen, jonka alueella täytäntöönpano on tapahtuva. 33 artikla Täytäntöönpanoa pyydetään täytäntöönpanovaltion lain mukaisesti. Hakijan on ilmoitettava osoite tiedoksiantoja varten sen tuomioistuimen tuomiopiirin tai sen viranomaisen toimivaltapiirin alueella, jossa täytäntöönpanoa pyydetään. Jos täytäntöönpanovaltion laki ei tunne sellaisen paikallisen osoitteen ilmoittamista, hakijan on nimettävä oikeudenkäyntiasiamies. Hakemukseen on liitettävä 46 artiklassa tarkoitetut asiakirjat. 34 artikla 1. Tuomioistuimen tai viranomaisen, jolta täytäntöönpanoa on pyydetty, on annettava päätöksensä kahden viikon kuluessa hakemuksen jättämisestä. 2. Tuomioistuimen tai viranomaisen on tarkastettava, että kanne sekä 46 artiklassa mainitut asiakirjat ovat muodoltaan sääntöjen mukaisia. 3. Asianosainen, jota vastaan täytäntöönpanoa haetaan, ei voi oikeudenkäynnin tässä vaiheessa esittää huomautuksia. 35 artikla (Ei muutoksia) 36 artikla 1. Päätös, jolla täytäntöönpanoon on suostuttu, on annettava tiedoksi tai ilmoitettava sille asianosaiselle, jota vastaan täytäntöönpanoa haetaan. Tämä voi hakea muutosta kuukauden kuluessa päätöksen tiedoksiannosta. 2. Jos muutoksenhakijalla on tavanomainen asuinpaikka toisessa sopimusvaltiossa kuin siinä, missä on annettu päätös, jolla täytäntöönpanoon on suostuttu, muutoksenhakuaika on kaksi kuukautta siitä päivästä, kun päätös on annettu tiedoksi hänelle joko henkilökohtaisesti tai hänen asunnollaan. Tätä määräaikaa ei voida pidentää etäisyyden perusteella. 3. Päätös, jolla täytäntöönpanoon suostutaan, on täysimääräisesti täytäntöönpanokelpoinen täytäntöönpanomääräyksellä. Päätökseen sisältyvät myynti- tai luovutustoimet tai kaikki oikeuksien lopullisen toteuttamisen toimet keskeytetään kuitenkin 1 kohdassa määrätyn riita-asiaa koskevan muutoksenhakuajan päättymiseen asti ja haettaessa muutosta siihen asti, kunnes muutoksenhausta on annettu lainvoimainen päätös. Tuomioistuin, jossa muutosta on haettu, voi kuitenkin päättää toisin ja määrätä tarvittaessa vakuuden. 4. Joka tapauksessa päätökseen, jolla täytäntöönpanoon on suostuttu, sisältyy lupa määrätä sen asianosaisen omaisuutta tai sitä asianosaista, jota vastaan täytäntöönpano on myönnetty, koskevista turvaamistoimenpiteistä. 37 artikla (Ei muutoksia) 37 a artikla 1. Edellä 36 artiklan 1 kohdassa tarkoitettu muutoksenhaku hyväksytään, jos asianosainen, jota vastaan täytäntöönpanoon on suostuttu, osoittaa: 1) (poistettu) 2) jos kysymyksessä on asianosaisen poissa ollessa annettu ratkaisu - ettei hänelle ole annettu tietoa tai ilmoitettu haastehakemuksesta tai vastaavasta asiakirjasta lainmukaisesti ja että tästä lainvastaisuudesta on aiheutunut hänelle vahinkoa tai - ettei hänelle ole annettu tietoa tai ilmoitettu siitä riittävän ajoissa, jotta hän voisi puolustautua. Muutoksenhakua ei kuitenkaan hyväksytä, jos hän ei ole käyttänyt mitään muutoksenhakukeinoa tehtyä päätöstä vastaan, vaikka hän olisi saanut tiedon päätöksestä lainmukaisesti ja riittävän ajoissa; 3) jos päätös on ristiriidassa samoja asianosaisia koskevan päätöksen kanssa, joka on annettu vastaanottajavaltiossa tai muussa sopimusvaltiossa, 4) (poistettu) 5) jos päätös on ristiriidassa muussa valtiossa, joka ei ole sopimuspuolena, annetun aikaisemman päätöksen kanssa riita-asiassa, jolla on sama kohde ja sama oikeusasia, tämän viimeisen päätöksen täyttäessä kaikki tarvittavat edellytykset tunnustamista varten vastaanottajavaltiossa. 2. Sopimuspuolena olevan alkuperävaltion päätöstä ei voida missään tapauksessa tarkistaa pääasian osalta. 37 b artikla Edellä 36 artiklassa tarkoitettu muutoksenhaku hyväksytään, jos asianosainen, jota vastaan täytäntöönpanoon on suostuttu, osoittaa, että II osaston 3, 4 ja 5 jaksoja ei ole noudatettu sekä 59 artiklassa määrätyssä tapauksessa. Tuomioistuimen, jossa muutosta on haettu, on nojauduttava ensimmäisessä kohdassa mainitun toimivallan arvioinnin aikana niihin tosiseikkoihin, jotka ovat alkuperävaltion tuomioistuimen toimivallan perustana. Alkuperävaltion tuomioistuinten toimivaltaa ei voida tutkia, sanotun kuitenkaan rajoittamatta ensimmäisen kohdan määräyksiä. 38 artikla Tuomioistuin, jolta muutosta on haettu 37 artiklan 1 kappaleen mukaan, voi muutoksenhakijan pyynnöstä keskeyttää asian käsittelyn, jos tuomioon on tuomion antamisvaltiossa haettu muutosta varsinaisin tai ylimääräisin muutoksenhakukeinoin tai jos sellaisen muutoksenhakukeinon käyttämiselle säädetty aika ei ole vielä kulunut umpeen; viimeksi mainitussa tapauksessa tuomioistuin voi määrätä ajan, jonka kuluessa muutosta on haettava. (2 ja 3 kohta: poistettu) 39 artikla (Poistettu) 40 artikla (1 kohta: ei muutoksia) 2. Muutoksenhakemusta käsittelevän tuomioistuimen on varattava vastapuolelle tilaisuus tulla kuulluksi. Jos tämä jää pois, sovelletaan 20 artiklan 2 ja 3 kappaletta myös siinä tapauksessa, että vastapuolella ei ole tavanomaista asuinpaikkaa missään sopimusvaltiossa. 41 artikla (Ei muutoksia) 42 artikla Jos ulkomaisella tuomiolla on ratkaistu useampia vaatimuksia ja jos täytäntöönpanoa ei voida sallia kaikkien vaatimusten osalta, tuomioistuimen tai viranomaisen on sallittava täytäntöönpano yhden tai useamman vaatimuksen osalta. Hakija voi pyytää tuomion osittaista täytäntöönpanoa. 43 artikla Ulkomainen tuomio, jolla joku on velvoitettu maksamaan uhkasakko, on täytäntöönpanokelpoinen täytäntöönpanovaltiossa ainoastaan, jos tuomioistuinvaltion tuomioistuin on lopullisesti vahvistanut uhkasakon määrän, sanotun kuitenkaan rajoittamatta turvaamistoimenpiteiden ja väliaikaisten toimenpiteiden toteuttamista tuomion täytäntöönpanon turvaamiseksi. 44 artikla (Ei muutoksia) 45 artikla (Ei muutoksia) 3 jakso Yhteiset määräykset 46 artikla Asianosaisen, joka vaatii tuomion tunnustamista tai pyytää sen täytäntöönpanoa, on annettava: 1. tuomiosta sellainen jäljennös, joka täyttää tarvittavat vaatimukset sen alkuperäisyyden toteamiseksi, 2. tuomioistuimen tai sopimusvaltion, jossa tuomio on annettu, viranomaisen laatima alkuperäinen todistus tai oikeaksi todistettu jäljennös siitä tämän yleissopimuksen liitteenä olevan mallin mukaisesti. Tämä todistus on täytettävä sen sopimuspuolena olevan valtion virallisella kielellä, jossa täytäntöönpanoa pyydetään, tai jos kyseisessä sopimusvaltiossa on useita virallisia kieliä, sen paikkakunnan virallisella kielellä tai virallisilla kielillä, jossa täytäntöönpano on suoritettava, tai millä tahansa kielellä, jonka sopimuspuolena oleva valtio, jossa täytäntöönpanoa pyydetään, on osoittanut hyväksyvänsä. Edellä 61 artiklan 2 kohdassa tarkoitetun tiedoksiannon aikana jokainen sopimuspuolena oleva valtio osoittaa Euroopan unionin virallisen kielen/viralliset kielet, muut kuin oman/omat kielensä, jonka/jotka se on hyväksynyt lomakkeen täyttämistä varten, 3. jos tuomio on annettu poisjäänyttä asianosaista vastaan, alkuperäisenä tai oikeaksi todistettuna jäljennöksenä asiakirja, josta ilmenee, että haastehakemus tai muu vastaava asiakirja on annettu poisjääneelle asianosaiselle tiedoksi, 4. tarvittaessa asiakirja, josta ilmenee, että hakijalle on tuomion antamisvaltiossa myönnetty maksuton oikeudenkäynti. 47 artikla (Poistettu) 48 artikla Jollei 46 artiklan 2 ja 3 alakohdassa tarkoitettuja asiakirjoja ole annettu, tuomioistuin voi asettaa asiakirjojen antamiselle määräajan tai hyväksyä sanotuissa kohdissa tarkoitettujen asiakirjojen veroisia muita asiakirjoja tai, jos se pitää asiaa riittävästi selvitettynä, vapauttaa asiakirjan antamisvelvollisuudesta. Tuomioistuimen vaatimuksesta edellä 46 artiklan 1, 3 ja 4 kohdassa tarkoitetuista asiakirjoista on annettava käännös. Käännöksen tulee olla sellaisen henkilön oikeaksi todistama, jolla on siihen jossakin sopimusvaltiossa kelpoisuus. 49 artikla Edellä 46 artiklassa ja 48 artiklan toisessa kohdassa tarkoitettujen asiakirjojen samoin kuin asianajovaltakirjan osalta, jos sellainen on annettu, ei saa vaatia laillistamista tai vastaavaa muodollisuutta. IV OSASTO - VIRALLISET ASIAKIRJAT JA TUOMIOISTUIMESSA TEHTY SOVINTO 50 artikla 1. Viralliset asiakirjat (actes authentiques), jotka on laadittu jossakin sopimusvaltiossa ja jotka ovat siellä täytäntöönpanokelpoisia, on pyynnöstä julistettava täytäntöönpanokelpoisiksi toisessa sopimusvaltiossa 31-45 artiklan määräysten mukaisessa menettelyssä. Pyyntöä ei voida evätä. Tässä yleissopimuksessa virallisilla asiakirjoilla tarkoitetaan julkisen viranomaisen laatimia asiakirjoja, jotka noudattavat sen valtion, jonka nimissä viranomainen toimii, lainsäädännössä annettuja toimivaltaa ja muotoseikkoja koskevia sääntöjä. 2. Täytäntöönpanopyynnön yhteydessä toimitetun asiakirjan on täytettävä ne edellytykset, jotka sen alkuperäisyyden toteamiseksi vaaditaan siinä valtiossa, jossa asiakirja on laadittu. 3. Edellä 46-49 artiklan määräyksiä on noudatettava soveltuvin osin. 51 artikla (Ei muutoksia) V OSASTO - EUROOPAN YHTEISÖJEN TUOMIOISTUIMEN TULKINTA 52 artikla Euroopan yhteisöjen tuomioistuin on toimivaltainen päättämään tämän yleissopimuksen tulkinnasta liitteenä olevan pöytäkirjan N:o 2 määräysten mukaisesti. 53 artikla (Poistettu) VI OSASTO - SIIRTYMÄSÄÄNNÖKSET 54 artikla (Ei muutoksia) 54 a artikla (Poistettu) VII OSASTO - YLEISSOPIMUKSEN SUHDE MUIHIN SOPIMUKSIIN 55 ja 56 artikla (Ei muutoksia) 57 artikla (1 kohta: ei muutoksia) 2. Yhdenmukaisen tulkinnan varmistamiseksi 57 artiklan 1 kappaletta sovelletaan seuraavasti: a) Tämän yleissopimuksen estämättä erityistä oikeudenalaa koskevan yleissopimuksen osapuolena olevan valtion tuomioistuin voi pitää itseään toimivaltaisena tuon sopimuksen perusteella silloinkin, kun vastaajalla on tavanomainen asuinpaikka sellaisessa tämän yleissopimuksen sopimusvaltiossa, joka ei ole tuon sopimuksen osapuoli. Asiaa käsittelevän tuomioistuimen on kuitenkin sovellettava tämän yleissopimuksen 20 artiklaa. (Loppuosa artiklaa: ei muutoksia) 58 artikla (Poistettu) 59 artikla Tämä yleissopimus ei ole esteenä sille, että sopimusvaltio suhteessa kolmanteen valtioon nähden sitoutuu tuomion tunnustamista ja täytäntöönpanoa koskevassa sopimuksessa siihen, ettei se tunnusta tuomioita, jotka on annettu toisessa sopimusvaltiossa sellaista vastaajaa vastaan, jolla on tavanomainen asuinpaikka tuossa kolmannessa valtiossa, jos tuomion antaneen tuomioistuimen toimivalta 4 artiklassa tarkoitetussa tapauksessa on voinut perustua ainoastaan 3 artiklan 2 kappaleessa mainittuun toimivaltaperusteeseen. (Loppuosa artiklaa: ei muutoksia) VIII OSASTO - LOPPUMÄÄRÄYKSET 60 artikla Tällä yleissopimuksella korvataan sopimusvaltioiden suhteissa tuomioistuimien toimivallasta sekä tuomioiden täytäntöönpanosta 27 päivänä syyskuuta 1968 tehty Brysselin yleissopimus, sellaisena kuin se on muutettuna vuonna 1978, 1982, 1989 ja 1996 tehdyillä liittymistä koskevilla yleissopimuksilla. 61 artikla 1. Sopimusvaltioiden on hyväksyttävä tämä yleissopimus valtiosääntöjensä asettamien vaatimusten mukaisesti. 2. Sopimusvaltiot ilmoittavat tallettajalle valtiosääntönsä asettamien vaatimusten mukaisten, tämän yleissopimuksen hyväksymiseksi tarvittavien menettelyjen saattamisesta päätökseen. 3. Tämä yleissopimus tulee voimaan yhdeksänkymmenen päivän kuluttua siitä päivästä, jona kyseisen muodollisuuden viimeisenä suorittava sopimusvaltio on tehnyt 2 kohdassa tarkoitetun ilmoituksen. 4. Tämän yleissopimuksen voimaantuloon saakka jokainen sopimusvaltio voi 2 kohdassa tarkoitetun ilmoituksen antaessaan tai myöhemmin antaa julistuksen, että yleissopimusta sovelletaan 17 artiklaa lukuun ottamatta asianomaisen valtion ja muiden samanlaisen julistuksen tehneiden sopimusvaltioiden välisissä suhteissa. Näitä julistuksia sovelletaan yhdeksänkymmenen päivän kuluttua niiden tallentamispäivästä. 62 artikla 1. Sopimusvaltio ja Euroopan yhteisöjen komissio voi ehdottaa muutoksia tähän yleissopimukseen. Muutosehdotukset toimitetaan tallettajalle, joka toimittaa ne edelleen neuvostolle. 2. Neuvosto tekee muutokset ja suosittaa jäsenvaltioille niiden hyväksymistä jäsenvaltioiden valtiosääntöjen asettamien vaatimusten mukaisesti. 3. Näin tehdyt muutokset tulevat voimaan 61 artiklan 3 kohdan määräysten mukaisesti. 4. Liitteenä olevia lomakkeita voidaan muuttaa neuvoston päätöksellä, täytäntöönpanokomitean ehdotuksesta tai tämän yleissopimuksen osapuolena olevan jäsenvaltion tai komission ehdotuksesta, sanotun kuitenkaan rajoittamatta 1, 2 ja 3 kohdan soveltamista. 63 artikla (Poistettu) 64 artikla 1. Euroopan unionin neuvoston pääsihteeri on tämän yleissopimuksen tallettaja. 2. Tallettaja julkaisee Euroopan yhteisöjen virallisessa lehdessä: 1) hyväksymiset 2) tämän yleissopimuksen voimaantulopäivän 3) tämän yleissopimuksen soveltamisen alkamispäivän kahden jäsenvaltion välillä ja tarvittaessa soveltamisen alkamispäivät 61 artiklan 4 kohdassa tarkoitetuissa tapauksissa 4) pöytäkirjan N:o 1 VI artiklan soveltamisen mukaisesti annetut ilmoitukset. 65 artikla Tähän yleissopimukseen liitteenä olevat pöytäkirjat ovat tämän yleissopimuksen erottamaton osa. 65 a artikla 1. Sopimuspuolina olevat valtiot tunnustavat sen, että jokainen Euroopan unionin jäseneksi tuleva valtio liittyy tähän yleissopimukseen. 2. Neuvotteluissa, jotka koskevat uusien jäsenvaltioiden liittymistä Euroopan unioniin, tätä yleissopimusta ja sen liitteenä olevia pöytäkirjoja, jotka ovat erottamaton osa tätä yleissopimusta, pidetään säännöstönä, joka kaikkien liittymistä hakevien valtioiden on hyväksyttävä. 3. Jäsenyyttä hakevan valtion on ennen liittymisasiakirjan allekirjoittamista toimitettava tämän yleissopimuksen 3, 32, 37, 40, 41, 46 ja 55 artiklassa ja pöytäkirjan n:o 2 2 artiklassa vaaditut tiedot. 66 artikla Tämä yleissopimus tehdään rajoittamattomaksi ajaksi. 67 artikla (Poistettu) 68 artikla (Poistettu) TODISTUS >KAAVION ALKU> Tuomioistuimien toimivaltaa ja tuomioiden tunnustamista ja täytäntöönpanoa yksityisoikeuden alalla koskevan yleissopimuksen 46 artiklan 2 kohta (Suomi, finés, finska, finnisch, Finnish . . .) 1. HAASTEHAKEMUS (tai muu vastaava asiakirja) 1.1. Haastehakemuksen (tai muun vastaavan asiakirjan) tiedoksiannon tai ilmoituksen päivämäärä: vuosi: .......... kuukausi: .......... päivä: .......... 1.2. Tiedoksiantoa tai ilmoitusta koskevat järjestelyt: 1.2.1. asiakirjan vastaanottajalle 1.2.4. postitse 1.2.2. toiselle henkilölle 1.2.4.1. ilman vastaanottoilmoitusta 1.2.3. vastaanottajan asunnolle 1.2.4.2. vastaanottoilmoituksella 1.2.5. muu järjestely 2. PÄÄTÖS 2.1. Päätöksen päivämäärä: vuosi: .......... kuukausi: .......... päivä: .......... 2.2. Luonne: 2.2.1. pääasiaa koskeva ratkaisu 2.2.2. väliaikaisia toimia koskeva ratkaisu 2.3. Päätöksen tiedoksiannon tai ilmoituksen päivämäärä: vuosi: .......... kuukausi: .......... päivä: .......... 2.4. Päätöksen tiedoksiantoa tai ilmoitusta koskevat järjestelyt 2.4.1. asiakirjan vastaanottajalle 2.4.4. postitse 2.4.2. toiselle henkilölle 2.4.4.1. ilman vastaanottoilmoitusta 2.4.3. vastaanottajan asunnolle 2.4.4.2. vastaanottoilmoituksella 2.4.5. muu järjestely 2.5. Päätöksen luonne: 2.5.1. kontradiktorinen 2.5.2. päätös annettu vastaajan poissaollessa/julistettu kontradiktoriseksi 2.6. Pääasian käsittelyn päivämäärä: vuosi: .......... kuukausi: .......... päivä: .......... 2.7. Päätöksen antanut tuomioistuin 2.7.1. Tuomioistuimen nimi 2.7.2. Tuomioistuimen sijantipaikka 3. ASIANOSAISET 3.1. Kantaja: 3.2. Vastaaja: Tällä todistuksella vakuutetaan: - että edellä mainittu päätös kuuluu tuomioistuimien toimivaltaa ja tuomioiden tunnustamista ja täytäntöönpanoa yksityisoikeuden alalla koskevan yleissopimuksen aineelliseen soveltamisalaan - että edellä mainittu päätös on täytäntöönpanokelpoinen siinä valtiossa, jossa päätös on tehty (yleissopimuksen 31 artikla) - koska siitä ei enää voida valittaa - koska se voidaan panna täytäntöön täytöönpanomääräyksellä Tehty ............................................................. Allekirjoitus ja/tai leima>KAAVION LOOPU> (1) Koko yleissopimuksen ja pöytäkirjojen osalta maininnalla "ei muutoksia" tarkoitetaan nykyistä Brysselin yleissopimusta ja sen pöytäkirjoja (Itävallan, Suomen ja Ruotsin liittymisen jälkeen). (2) Avioliittoasioihin liittyvää toimivaltaa, päätösten tunnustamista ja täytäntöönpanoa koskevan yleissopimuksen ("Bryssel II") allekirjoitus olisi otettava huomioon. LIITE 1 PÖYTÄKIRJA N:o 1 KORKEAT SOPIMUSPUOLET OVAT SOPINEET seuraavista yleissopimukseen liitettävistä määräyksistä: I artikla Jos kanne nostetaan toisen sopimusvaltion tuomioistuimessa 5 artiklan 1 kohdan nojalla sitä vastaan, jolla on tavanomainen asuinpaikka Luxemburgissa, voi tämä tehdä väitteen siitä, ettei tuomioistuin ole toimivaltainen. Jos vastaaja jää saapumatta, tuomioistuimen on omasta aloitteestaan jätettävä asia tutkimatta. Edellä 17 artiklassa tarkoitettu tuomioistuimen toimivaltaa koskeva sopimus on pätevä sen osalta, jonka tavanomainen asuinpaikka on Luxemburgissa, vain siinä tapauksessa, että tämä on nimenomaisesti ja erikseen hyväksynyt sopimuksen. II artikla Jollei kansalliseen lainsäädäntöön sisältyvistä edullisemmista säännöksistä muuta johdu, se, jolla on tavanomainen asuinpaikka jossakin sopimusvaltiossa ja joka on syytteessä tuottamuksellisesta rikoksesta sellaisen sopimusvaltion rikostuomioistuimessa, jonka kansalainen hän ei ole, voi käyttää puolustajanaan tähän tehtävään oikeutettua henkilöä siinäkin tapauksessa, ettei hän henkilökohtaisesti saavu tuomioistuimeen. (Toinen kohta: ei muutoksia) III artikla (Ei muutoksia) IV artikla 1. (Ensimmäinen kohta: ei muutoksia) 2. (Toinen kohta: poistettu) V artikla Edellä 6 artiklan 2 kohdassa ja 10 artiklassa tarkoitettua takautumisvaatimusta ja siihen rinnastettavaa vaatimusta tarkoittavaa kannetta koskevin toimivaltaperusteisiin ei voida vedota Saksan liittotasavallassa eikä Itävallan tasavallassa. Henkilö, jolla on tavanomainen asuinpaikka toisessa sopimusvaltiossa voidaan kutsua tuomioistuimeen: (Loppuosa artiklaa: ei muutoksia) V a artikla, V b artikla (Ei muutoksia) V c artikla (Poistettu) V d artikla Jollei Eurooppalaisen patenttiviraston Münchenissä 5 päivänä lokakuuta 1973 allekirjoitettuun eurooppalaisen patentin myöntämistä koskevaan sopimukseen perustuvasta toimivallasta muuta johdu, jokaisen sopimusvaltion tuomioistuimet ovat yksinomaisesti toimivaltaisia tutkimaan kaikki sellaiset sanotun valtion osalta myönnettyjen eurooppalaista patenttien rekisteröintiä tai pätevyyttä koskevat asiat, jotka eivät ole eurooppalaista patenttia yhteismarkkinoita varten koskevan Luxemburgissa joulukuun 15 päivänä 1975 allekirjoitetun yleissopimuksen 86 artiklan mukaan yhteisöpatentteja. V e artikla (Ei muutoksia) VI artikla Sopimusvaltioiden on toimitettava Euroopan unionin neuvoston pääsihteerille ne säädöstekstit, joilla on muutettu sopimusvaltioiden lainsäädäntöön sisältyviä tässä yleissopimuksessa mainittuja säännöksiä tai sellaisia säännöksiä, jotka vaikuttavat yleissopimuksen III osaston 2 jaksossa määrättyyn tuomioistuimien luetteloon. VII artikla Tällä pöytäkirjalla korvataan sopimuspuolina olevien valtioiden suhteissa siviili- ja kauppaoikeudellisten päätösten toimivallasta ja täytäntöönpanosta 27 päivänä syyskuuta 1998 tehtyyn Brysselin yleissopimukseen, sellaisena kuin se on muutettuna vuonna 1978, 1982, 1989 ja 1996 tehdyillä liittymistä koskevilla yleissopimuksilla, 27 päivänä syyskuuta 1968 liitetty pöytäkirja. YHTEINEN JULISTUS N:o 1 (Poistettu) YHTEINEN JULISTUS N:o 2 (Poistettu) LIITE 2 PÖYTÄKIRJA N:o 2 joka on tehty Euroopan unionista tehdyn sopimuksen K. 3 artiklan perusteella tuomioistuimen toimivaltaa ja tuomioiden täytäntöönpanoa Euroopan unionin jäsenvaltioissa yksityisoikeuden alalla koskevan 27 päivänä syyskuuta 1968 allekirjoitetun yleissopimuksen tulkinnasta yhteisöjen tuomioistuimessa TÄMÄN PÖYTÄKIRJAN KORKEAT SOPIMUSPUOLET, jotka VIITTAAVAT tuomioistuimen toimivaltaa ja tuomioiden täytäntöönpanoa Euroopan unionin jäsenvaltioissa yksityisoikeuden alalla koskevan, Brysselissä 27 päivänä syyskuuta 1968 allekirjoitetun yleissopimuksen 52 artiklaan, jossa määrätään, että Euroopan yhteisöjen tuomioistuin on toimivaltainen tulkitsemaan mainittua yleissopimusta, HALUAVAT sopia Euroopan yhteisöjen tuomioistuimelle annettavasta toimivallasta tulkita yleissopimusta ja tätä pöytäkirjaa, OVAT SOPINEET seuraavista yleissopimukseen liitettävistä määräyksistä: 1 artikla Tuomioistuimien toimivallasta ja tuomioiden tunnustamisesta ja täytäntöönpanosta Euroopan unionin jäsenvaltioissa siviilioikeuden alalla tehdyn yleissopimuksen 52 artiklan mukaisesti Euroopan yhteisöjen tuomioistuin on toimivaltainen tässä pöytäkirjassa asetetuin edellytyksin päättämään yleissopimuksen, sen liitteenä olevan pöytäkirjan ja tämän pöytäkirjan tulkinnasta. 2 artikla 1. Seuraavat tuomioistuimet voivat pyytää yhteisöjen tuomioistuimelta ennakkoratkaisua tulkintakysymyksissä: 1) sopimuspuolina olevien valtioiden korkeimmat tuomioistuimet, jotka on lueteltu jäljempänä: 2) ei muutoksia 3) ei muutoksia 2. Asianosaisen sopimusvaltion pyynnöstä 1 kohdan 1 alakohdassa tarkoitettua sopimusvaltioiden korkeimpien tuomioistuinten luetteloa voidaan muuttaa Euroopan unionin neuvoston päätöksellä. 3 artikla (Ei muutoksia) 4 artikla 1. Sopimusvaltion toimivaltainen viranomainen ja Euroopan yhteisöjen komissio voi pyytää . . . (Kohdan loppuosa: ei muutoksia) (2-3 kohta: ei muutoksia) 4. Yhteisöjen tuomioistuimen kirjaajan on annettava ilmoitus pyynnöstä sopimusvaltioille, Euroopan yhteisöjen komissiolle sekä neuvostolle; näillä on oikeus kahden kuukauden kuluessa ilmoituksesta toimittaa yhteisöjen tuomioistuimelle kirjelmä tai kirjallisia huomautuksia. 5. (Ei muutoksia) 5 artikla 1. Jollei tässä pöytäkirjassa toisin määrätä, Euroopan yhteisön perustamissopimuksen ja sen liitteenä olevan, yhteisöjen tuomioistuimen perussääntöä koskevan pöytäkirjan määräyksiä, joita sovelletaan silloin kun yhteisöjen tuomioistuimelta pyydetään ennakkoratkaisua, sovelletaan myös tulkittaessa 1 artiklassa mainittuja yleissopimusta ja muita tekstejä. 2. Yhteisöjen tuomioistuimen työjärjestystä tarkistetaan ja täydennetään tarvittaessa Euroopan yhteisön perustamissopimuksen 188 artiklan mukaisesti. 6 artikla Tähän pöytäkirjaan ei sovelleta mitään varauksia. 7-10 artikla (Poistettu) 11 artikla Edellä mainitun 2 artiklan 2 kohdan soveltamiseksi sopimusvaltioiden on toimitettava Euroopan unionin neuvoston pääsihteerille kirjallisina niiden säädösten tekstit, joiden vuoksi 2 artiklan 1 kohdassa määrättyjen tuomioistuinten luetteloa on muutettava. 12 artikla (Ei muutoksia) 13 artikla Kukin sopimusvaltio tai Euroopan yhteisöjen komissio voi pyytää tämän pöytäkirjan tarkistamista. Tällöin Euroopan yhteisöjen neuvoston puheenjohtaja kutsuu koolle tarkistuskonferenssin. 14 artikla Tällä pöytäkirjalla korvataan sopimusvaltioiden välisissä suhteissa tuomioistuimen toimivaltaa ja tuomioiden täytäntöönpanoa yksityisoikeuden alalla koskevan 27 päivänä syyskuuta 1968 allekirjoitetun yleissopimuksen tulkitsemisesta yhteisöjen tuomioistuimessa 3 päivänä kesäkuuta 1971 tehty pöytäkirja sellaisena kuin se on muutettuna vuonna 1978, 1982, 1989 ja 1996 tehdyillä liittymissopimuksilla. LIITE 3 KOMISSION EHDOTUKSET LUGANON YLEISSOPIMUKSEN TARKISTAMISEKSI 1. Komissio ehdottaa, että sen ehdotusten perusteella Brysselin yleissopimuksen I-IV osastoon tehtävät muutokset sisällytetään myös Luganon yleissopimukseen. 2. Komissio ehdottaa myös, että Luganon yleissopimuksen 5 artiklan 1 kohtaa, 16 artiklan 1 kohdan b alakohtaa ja 17 artiklan 5 kohtaa mukautetaan Brysselin yleissopimuksen vastaaviin määräyksiin, ja näin ollen Luganon yleissopimuksen 28 artiklan 2 kohta poistetaan. 3. Otsikon "Siirtymämääräykset" osalta komissio ehdottaa seuraavaa: - muutetaan 54 a artikla tiettyjä Luganon yleissopimuksen sopimuspuolina olevia valtioita koskevan kolmen vuoden määräajan huomioon ottamiseksi, - muutetaan 54 b artikla (sekä 60 ja 61 artikla) korvaamalla ilmaus "Euroopan yhteisöjen jäsenvaltiot" ilmaisulla "Euroopan unionin jäsenvaltiot" ja viittaamalla 54 b artiklan 1 kohdassa "Brysselin yleissopimuksen osapuolina oleviin valtioihin". 4. Otsikon "Loppumääräykset" osalta komissio ehdottaa seuraavia tarkistuksia: 62 artikla 1. (ei muutoksia) 2. Yleissopimus tulee voimaan jokaisessa liittyvässä valtiossa liittymisasiakirjojen talletuspäivää seuraavan kolmannen kuukauden ensimmäisenä päivänä. 63 artikla Jokaisen liittyvän valtion on liittymisasiakirjojensa tallettamisen hetkellä toimitettava vaaditut tiedot tämän yleissopimuksen 3, 32, 37, 40, 41 ja 55 artiklan soveltamiseksi ja annettava tarvittaessa pöytäkirjan n:o 1 soveltamiseksi 62 artiklan 1 kohdan b alakohdassa määrätyn tiedonannon yhteydessä vahvistetut ilmoitukset. 63 a artikla 1. Jos jokin liittyvä valtio haluaa sisällyttää pöytäkirjaan n:o 1 toimivaltaa, menettelyä tai täytäntöönpanoa koskevia erityismääräyksiä, aloitetaan tätä koskevat neuvottelut. Sveitsin valaliiton hallitus kutsuu koolle neuvottelukonferenssin. 2. Sopimuksen allekirjoittajavaltiot ratifioivat muutetun yleissopimuksen. Ratifiointiasiakirjat talletetaan Sveitsin valaliiton hallituksen huostaan. 3. Yleissopimus tulee voimaan kolmannen kuukauden ensimmäisenä päivänä siitä päivästä alkaen, kun kaksi valtiota, joista toinen on sopimuspuolena oleva valtio ja toinen liittyvä valtio, on tallettanut ratifiointiasiakirjansa. 4. Yleissopimus tulee voimaan kaikissa muissa sopimuspuolina olevissa valtioissa ratifiointiasiakirjojen talletuspäivää seuraavan kolmannen kuukauden ensimmäisenä päivänä. 64-66 artikla (Ei muutoksia) 67 artikla 1. (Ei muutoksia) 2. Tallettaja laatii yleissopimuksen tekstin jokaisen liittymisen jälkeen. Hän toimittaa sopimuspuolina oleville valtioille yleissopimuksen oikeaksi todistetun jäljennöksen.